b'\n_START_ARTICLE_\nIevasvuoren kalliomaalaus\n_START_SECTION_\nKallio ja sen sijainti\n_START_PARAGRAPH_\nMaalauskohde on V\xc3\xa4liv\xc3\xa4yl\xc3\xa4ll\xc3\xa4 olevien lukuisten maalauspaikkojen l\xc3\xa4heisyydess\xc3\xa4 kohdassa, miss\xc3\xa4 Tuohtiaisesta kuorutuu irti Hiij\xc3\xa4rvi ja Myllylampi. Maalauskallio sijaitsee Hiij\xc3\xa4rven l\xc3\xa4nsirannalla matalan Ievasvuoren rannan puoleisella sivulla, jossa kallio muodostaa pienen niemekkeen. Kallion erottaa j\xc3\xa4rvest\xc3\xa4 kapea maakannas.\n_START_SECTION_\nMaalaus\n_START_PARAGRAPH_\nIevasvuoressa on todettu nelj\xc3\xa4 maalauskohtaa. Maalaus on s\xc3\xa4ilynyt heikosti. Kahden vaakasuuntaisen halkeaman v\xc3\xa4list\xc3\xa4 erottuu viel\xc3\xa4 punav\xc3\xa4ri\xc3\xa4. Ulos ty\xc3\xb6ntyv\xc3\xa4n kalliolipan alta erottuu leveit\xc3\xa4 pystysuuntaisia l\xc3\xa4iski\xc3\xa4. Hahmoja ei en\xc3\xa4\xc3\xa4 tunnista, sill\xc3\xa4 v\xc3\xa4ri on levinnytt\xc3\xa4. Oikealla n\xc3\xa4kyy viisi per\xc3\xa4kk\xc3\xa4ist\xc3\xa4 kulmaviivaa, jotka muodostavat erityisen kuvioryhm\xc3\xa4n. T\xc3\xa4m\xc3\xa4n l\xc3\xa4hell\xc3\xa4 vasemmalla n\xc3\xa4kyy suuri punav\xc3\xa4ril\xc3\xa4ist\xc3\xa4, josta saattaa erottua kolmiomaisia silhuetteja. Oikealle menness\xc3\xa4 l\xc3\xb6ytyy kauempana erill\xc3\xa4\xc3\xa4n viel\xc3\xa4 muutama punav\xc3\xa4rikuvio, jotka eiv\xc3\xa4t yhdess\xc3\xa4 muodosta tunnistettavaa kuviota. Kauempana vasemmalla rannan puuston vieress\xc3\xa4 erottuu koukkupolvinen ihmishahmo, jonka k\xc3\xa4det on maalattu koholleen. Jalkojen v\xc3\xa4liss\xc3\xa4 on n\xc3\xa4hty pidempi vartalon jatke, mik\xc3\xa4 merkinnee ihmisen esitt\xc3\xa4v\xc3\xa4n mieshahmoa.'